ཁ་གཏད་ཡུལ་གྱིས་ཐབས་ཇུས་ཐག་གཅོད་པ་རེད།ཐབས་ཇུས་ཡོད་ཚད་གནད་དོན་ལ་དམིགས་དགོས།གནད་དོན་ལ་མ་དམིགས་པའི་ཐབས་ཇུས་ནི་སྤྱོད་མེད་རིན་ཐང་དང་བྲལ་བ་རེད།གནད་དོན་ཐག་གཅོད་ན་བྱ་དངོས་ལ་དབྱེ་ཞིབ་དང་ཞིབ་འཇུག་བྱ་དགོས་པ་དང་།དེའི་ཁྱད་ཆོས་དང་ངོ་བོ་རྟོགས་དགོས།དེ་བས་ན་ཐབས་ཇུས་ཡོད་ཚད་ཞིབ་འཇུག་གི་ཁ་གཏད་ཡུལ་ལ་དམིགས་དགོས་པ་རེད།ཞིབ་འཇུག་གི་ཁ་གཏད་ཡུལ་གསལ་རྟོགས་མ་བྱས་པ་དང།ཞིབ་འཇུག་གི་ཁ་གཏད་ཡུལ་ལ་མ་དམིགས་པའི་ཐབས་ཇུས་ནི་ཇི་ལྟར་བཟང་རུང་།ཇི་ལྟར་ཡག་རུང་སྤྱོད་རིན་མེད་པ་རེད།བྱེ་བྲག་གི་ཁ་གཏད་ཡུལ་ལ་དམིགས་པའི་ཐབས་ཇུས་གང་དེ་ད་གཟོད་ནུས་ལྡན་གྱི་ཐབས་ཇུས་ཉིད་དང་།ཁ་གཏད་ཡུལ་ལ་དམིགས་པའི་མི་ཡོད་ཚད་ནི་དངོས་སུ་ལག་ལེན་བྱ་མཁན་རེད།